Tommi Parkkonen

Tommi Parkkonen (heinäkuu 1970 Jyväskylä – 10. huhtikuuta 2023 Helsinki) oli suomalainen politiikan toimittaja. Vuosina 1990–2021 Parkkonen työskenteli toimittajana Iltalehdessä. Vuodesta 2008 hänen tehtävänimikkeensä oli politiikan toimittaja. 

Iltalehden jälkeen hän siirtyi Alfa-tv:lle, jossa hän juonsi omaa ajankohtaisohjelmaansa, perjantaisin lähetettävää Viikon Parkkonen -keskusteluohjelmaa. Aiemmin hän oli kirjoittanut muun muassa Rumbaan, City-lehteen, Ylelle ja MTV:lle.

Koulutukseltaan Parkkonen oli ylioppilas. Hän opiskeli Alkio-opistossa.

Hänet tunnettiin hyvistä suhteistaan poliitikkoihin.

Lähteet

Suomalaiset toimittajat
Suomalaiset juontajat
Vuonna 1970 syntyneet
Vuonna 2023 kuolleet